text: Sønderjyder delte point med nordjyder
  29 november 2016 kl. 20.41
  Måltavlen viste 1-1 ved slutfløjt, da Sønderjyske tirsdag tog imod Aab.
  Sønderjyske kunne have skabt en hul til forfølgerne fra Aab i spillet om slutspilspladser i Superligaen. Men sådan gik det desværre ikke.
  For selvom Marc Dal Hende bragte sønderjyderne foran tidligt i kampen, så var scoringen i det 12. minut ikke nok.
  Den holdt godt nok helt til pausen – og endda også et godt stykke ind i anden halvleg.
  Slut på Sydbank Park. Det ender i en pointdeling mod @aabsportdk. Tak for den flotte opbakning til alle de fremmødte! #SJEAAB #SLDK pic.twitter.com/cdXv6ngi7I
  Men i det 73. minut scorede Kasper Risgård til 1-1 på straffe for Aab. Det skete efter Pierre Kanstrup kom for sent i en duel og nedlagde Jakob Ahlmann fra Aab.
  Efter 19 spillede kampe er Sønderjyske fortsat nummer seks i Superligaen med 28 point. Onsdag klokken 18.00 spiller de nærmeste forfølgere, AC Horsens, på udebane mod FC Nordsjælland.
  